
	[bookmark: nev]HORVÁTH NIKOLETT
h.niki98.nh@gmail.com
óvodapedagógus
BA, 6. félév
Károli Gáspár Református Egyetem
Pedagógiai Kar
	
[bookmark: _GoBack]






Témavezető:
	Fehér Éva,
főiskolai tanársegéd, KRE PK




Beszédfejlesztő tréning 4–5 éves gyermekek körében anyanyelvi és mozgásos játékokkal

Kulcsszavak: módszer; játékos fejlesztés; beszéd; mozgás
A főiskolai tanulmányaim alatt duális képzés keretében három éven át dolgoztam pedagógiai asszisztensként Kecskemét egyik óvodájában. Az itt szerzett tapasztalatok szolgáltak a kutatás alapjaként. Dolgozatom a mozgásfejlődés és a beszédfejlődés együttes tréningezésének fejlesztő hatásait mutatja be. A gyermekek 10 alkalommal részesültek az általam tartott állapotjavító tréningben. Fejlődési adataik rögzítésre kerültek a GMP- diagnosztika és a DIFER teszt segítségével. A kontrollcsoportos mérés bemeneti és kimeneti eredményeinek összehasonlítása engedte a kísérletben résztvevő gyermekek eredményeit összevetni olyan csoport adataival, akik nem vettek részt a fejlesztő folyamatban. Célom az volt, hogy a gyermekek aktuális vagy megrekedt beszédfejlettségi állapotát egy magasabb, vagy következő szintre juttassam. Minden a játékosság alapelvéhez igazodva mesés kerettörténetben valósult meg.
A bemutatott csoportos és az önfejlődési eredmények bemutatása szemlélteti, hogy az adott gyermekcsoport mennyit fejlődött a rendszeres anyanyelvi játékoknak, agytornáknak, nagymozgással egybekötött mondókázásoknak köszönhetően. Számottevően nőtt a kimeneti teszteléskor elért eredmény a bemeneti teszteléshez képest. Elgondolkodtató, hogyha már 10 alkalom után ekkora fejlődést mutat egy-egy gyermek, akkor egy teljes nevelési év során kapott következetes anyanyelvi nevelés milyen látványos utat eredményezhet. A dolgozat utal rá, hogy az óvónő kompetenciái elegendőek ahhoz, hogy ezeket a játékos fejlesztéseket véghez tudja vinni. Fontos, hogy mind a tesztelés, mind a fejlesztő tréning változatos, élvezetes legyen mindenki számára.
Én magam elégedett vagyok az elért eredményeikkel, de legfőképp azzal, hogy a résztvevők beszéde mellett a személyiségük is rengeteget változott pozitív irányba, mert egyre nyitottabbá és kitartóbbá váltak. Ez az eredményeiken is megmutatkozik.



